text: Igen problemer med udenlandske chaufførere
  27 april 2010 kl. 12.03
  Snyder sig til gratis bad ved DTC nord for Vejle.
  Tidligere har Danmarks Transportcenter Gateway 45 lige nord for Vejle været plaget af, at østeuropæere langtidsparkerede deres lastvognstog ved transportcenteret.
  Nu har centret fået et nyt problem:
  - Vi har for nyligt oplevet chauffører, der hæver sig op i armene over dørene til vores baderum for at spare 15 kroner, siger direktør Henry Dyrlund til P4 Trekanten.
  Andre slår sig sammen om en badebillet, så tre eller fire chauffører kan få et gratis bad.
  - En chauffør købte en nøgle til baderummet og solgte den i kvarte lodder til sine kollegaer, siger han.
  